ભગવાન જગન્નાથની રથયાત્રા માટે શહેર પોલીસે સુરક્ષાનું આજે પોલીસ કમિશનર એ.કે. સિંઘની હાજરીમાં આ ગ્રાન્ડ રિહર્સલ યોજાયું હતું. જેમાં રથયાત્રાની સુરક્ષા માટે તૈનાત તમામ અધિકારી પોતાના પોઈન્ટ પર અને મૂવિંગ સ્કવોડની ટીમ વાહનોમાં હાજર રહી હતી. પોલીસ કમિશનરે રિહર્સલ બાદ સુરક્ષા બંદોબસ્ત અંગે સંતોષ વ્યક્ત કર્યો હતો. તેમણે રથયાત્રાના બંદોબસ્તને ચેલેન્જ ગણાવીને અમે સફળ રહીશું તેવો વિશ્વાસ પણ વ્યક્ત કર્યો હતો. શનિવારે નીકળનારી રથયાત્રાની સુરક્ષાને આજે આખરી ઓપ અપાયો હતો. સવારે સાત વાગ્યે પોલીસ કમિશનરથી માંડીને તમામ અધિકારીઓનો કોન્વોય રથયાત્રાના રૂટ પર ફર્યો હતો અને તમામ જગ્યાએ પોઈન્ટ પર તહેનાત સુરક્ષાકર્મીઓ પણ હાજર રહ્યાં હતા.